Hoekom is ek nou hier op aarde? - www.bybelkennis.co.za
To the question "Dont we contribute anything to our salvation?" Scripture answers, "Yes, our sin." – Rod Rosenbladt
Mense is ontnugter met die wetenskap – dit belowe meer as wat dit kan voorsien. Die wetenskap kan sekere vrae baie beter behandel as enige ander dissipline. Dit is die wetenskap – nie teologie nie – wat vir ons gaan sê hoe oud die aarde is. Tog is dit 'n belangrike en redelike vraag, maar die Bybel gee nie vir ons daardie inligting nie. Ons moet aanvaar dat daar baie belangrike vrae is waarop die Bybel nie vir ons antwoorde gee nie.
Die wetenskap kan vir ons sê wanneer die mens hier op aarde gekom het. Daar is vrae wat die wetenskap net nie kan beantwoord nie: Wie is ek? Hoekom is ek hier op hierdie spesifieke tyd en op hierdie spesifieke plek? Wat gebeur na die dood?
Maar hoekom is ons hier? Is ons hier vir God of is God hier vir ons? U het baie dinge geskep, Here, die aarde is vol van wat U gemaak het, en tog, U het alles in wysheid geskep. Daar is die see, groot en wyd, wat wemel van die diere, klein en groot …U gee, en hulle eet, U maak u hand oop, en hulle kry meer as genoeg. Maar as U U terugtrek, is dit klaar met hulle, as U hulle asem wegneem, is hulle dood en word hulle weer stof. U gee die lewensasem en daar is lewe; ook uit die grond laat U nuwe lewe spruit. Mag daar aan die roem van die Here geen einde wees nie! Mag die werk van die Here Hom vreugde verskaf (Psalm 104:24 – 25 en 28 – 31). Lees weer hierdie laaste vers. Die doel van die skepping was om vreugde aan die Here te verskaf.